Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
27. november 2002
K materiálu č. 8413/2002
K bodu č. 10.

     

S T A N O V I S K O

k návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva    

I.
Návrh zákona, ktorým sa mení a dopĺňa zákon Národnej rady Slovenskej republiky             č. 308/1993 Z. z. o zriadení Slovenského národného strediska pre ľudské práva predkladá na rokovanie vlády SR minister spravodlivosti SR ako iniciatívny materiál
II.
Účelom predkladaného návrhu zákona je sprehľadniť činnosť Slovenského národného strediska pre ľudské práva a rozšíriť jeho činnosť.
III.
Problematika návrhu zákona nepatrí medzi prioritné oblasti aproximácie práva podľa čl. 70 Európskej dohody o pridružení, medzi priority aproximácie odporúčané v Príprave asociovaných krajín strednej a východnej Európy na integráciu do vnútorného trhu Európskej únie  (Biela kniha), medzi strednodobé priority aproximácie práva podľa Národného programu pre prijatie acquis communautaire na rok 2001, ani medzi priority podľa Partnerstva pre vstup.
IV.
Problematiku návrhu upravuje v oblasti kontroly dodržiavania ľudských práv čl. 6 ods. 2 Zmluvy o založení Európskej únie v jej amsterdamskom znení („Európska únia rešpektuje základné ľudské práva ako ich zaručuje Európsky dohovor o ochrane ľudských práv a základných slobôd, podpísaný v Ríme 4. novembra 1950 a ako vyplývajú z ústavných tradícií členských štátov“).
Slovenské národné stredisko pre ľudské práva bolo zriadené na základe Dohody medzi vládou Slovenskej republiky a Organizáciou Spojených národov o zriadení Slovenského národného strediska pre ľudské práva z 9.  marca 1994 (oznámenie Ministerstva zahraničných vecí Slovenskej republiky č. 29/1995 Z. z..), ktorou sa Slovenská republika okrem podpory financovania, zaviazala aj zabezpečiť právnu a prevádzkovú nezávislosť.
V.
Nakoľko pripomienky sekcie Inštitútu pre aproximáciu práva, týkajúce sa právnej a prevádzkovej nezávislosti strediska boli akceptované v predchádzajúcom štádiu legislatívneho procesu, ďalšie pripomienky neuplatňujeme.

Bratislava | 25.11.2002
Vypracoval: | P. Roháľ
Tel.: | 57295614

JUDr. Mária Krošlákovágenerálna riaditeľka